Zizurkilgo Udalak 860.000 euroko zorrarekin amaituko du 2018a\nHerria Berriak Zizurkilgo Udalak 860.000 euroko zorrarekin amaituko du 2018a\n2002tik hona izan duen zorrik txikiena du Zizurkilgo Udalak, 8 urtez jarraian mailegurik eskatu gabe diru kontuak itxi dituelako EH Bilduren Udal gobernuak.\n2011ko ekainean Bildu alkatetzara iritsi zenean Gipuzkoako herri zorpetuenetakoa zen Zizurkil. “Krisi betean Zizurkilek biztanleko 1.000 euro pasako zorra zuen, 3 miloi euroko zorra genuen bankuekin interesak kontatu gabe, eta horrez gain foru aldundiarekin 450 mila euroko zorra pilatuta. Eta atzeratutako fakturak ere bai, guk ordaindu genituen urtebete lehenagoko fakturak ere. Horrek guztiz baldintzatu gaitu urteotan”.\nEgoerari aurre egiteko txoke plan bat prestatu behar izan zen. “Arlo guztietan murriztu genuen gastua: Kultur ekitaldietan, diru laguntzetan, inbertsioetan… Eta Udalaren kontratu guztiak gainbegiratu eta merketu genituen. Lehen urtean bakarrik 700 mila euro erabili zen zorrik zorra ordaintzen”, azaldu du alkateak.\nAurrekontuak egiten ikasi\nZizurkilgo Udalak urtero mailegu bat eskatu zuen 2003tik 2011ra (ikus grafikoa) . Hori aldatzeko aurrekontuak egiteko modua aldatu behar izan dela dio Luengok. “2011tik hona mailegurik ez eskatzeak esan nahi du aurrekontu zehatzak egin direla, ez aurrekontua egin eta gero mailegua eskatu lehen egiten zen moduan. Inbertsioak ia beti diru laguntzek lagunduta egiten ahalegindu gara. Horrek moteldu dezake inbertsioa egiteko epea bera, baina guk ez dugu beste aukerarik izan”\nAurtengo urtea ere mailegurik eskatu gabe eta 860.000 euro inguruko zorrarekin amaitzea aurreikusten du Zizurkilgo Udalak. “Bi legealditan, orain arte, 3 miloi eta ia 200 mila euro bideratu ditugu aurrekoek utzi zuten zuloa estaltzera, bakarrik zorra ordaintzera, atzeratutako fakturak kontuan hartu gabe. Beraz iruditzen zaigu bidezkoa dela galdetzea zer proiektu egin ahal izango genituen zama hori izan ez bagenu”, azaldu du Maite Amenabar alkate ordeak.\nAurrera begira jarrita, “harro esan dezakegu hurrengo legealdian Udalera sartzen denak Udal normal bat aurkituko duela ekonomikoki, bere zorra duena baina kontrolpean dagoena. Eta horrek poza ematen digu herritarrek gehien ikusten duten arloa ez izan arren, diru kontuek baldintzatzen baitute Udal batek arlo gehienetan egin dezakeen lana" azpimarratu du alkateak. Hain zuzen, gaurko agerraldia baliatu du Luengok maiatzeko hauteskundeetan ez dela berriz alkategai izango iragartzeko. "Lau urte agian gutxi, baina zortzi urte nahikoak dira alkate postuan eta jende berriari lekua egiteko garaia" dela deritzo. Eskerrak eman dizkie Luengok "familiari, pazientziagatik. Bi legealditan ondoan izan ditudan zinegotziei eta lanean aritu diren herritarrei eurek gabe ezinezkoa litzatekeelako proiektuak aurrera ateratzea, eta azkenik, zizurkildar guztiei. Ohore bat izan da Zizurkilgo alkate izatea".


Diseinu grafikoa – 2 orrialdea – zirrimarra\nRAKS Rikardo Arregi Kazetaritza Saria izeneko kazetaritza- eta komunikazio-sarien hogeita hamargarren edizioaren diseinua. Oroitzapenezko logotipoaren eta edizio berezi honen argitalpenen disenua. Sariaren oinarriak, sarituen liburua eta diplomak. Andoaingo Udalaren enkarguz. Bidalketetan zehar nabigatu ← EBS-TxostenaGida SLK →\nAldahitz Lan-giroko ikerketa soziolinguistikoaren txostena. Argitalpenaren diseinu eta maketazioa. Soziolinguistika Klusterra-ren enkarguz. Bidalketetan zehar nabigatu ← JoxinixioHerio 1936 →\nJoxinixio Andoaingo Joxinixio Etxeberria bertsolari eta gudariaren liburu biografikoaren azala. Zuri-beltzeko irudi batetik abiatuta, konposizioari kolorea eman genion eta gerra zibilean erabilitako karteletan oinarrituta, alderdi errepublikarrean, eskuz sortutako elementuak erantsi genizkion. Baioneta batek mozten duen lorea gatazka honek Joxinixio bezalako astintzaile kultural baten bizitza nola ebaki zuen irudikatzen du. Manuel Larramendi Kultur Bazkuna-ren enkarguz. Bidalketetan zehar…\nLekukotzat Beterri-Aiztondoko biografia, gizarte-kontu, kirol-gertakari edo kulturaren gaineko testigantzak eskura jartzen dizkigun Lekukotzak bildumaren barruan, Migel Otegi misiolariari eskainitako hau aurkituko dugu. Ia bizitza osoa Txinan eman zuen. Ondorioz, ale hau diseinatzeko garaian, ekialdeko mundu grafikora hurbildu behar izan genuen eta ilustrazioetan nahiz diseinu grafikoan islatzen saiatu. Manuel Larramendi Kultur Bazkuna-ren enkarguz. Bidalketetan zehar nabigatu…\nHABE liburutegia Donostiako HABE Liburutegiaren izaera grafikoa sortzea izan zen enkargua. Liburutegi baten edukia irudikatzen duten koloretako marra eta zirkulu batzuen segida xume batetik abiatuta, logotipoa bera, liburutegiaren seinaletika eta beste euskarri batzuk sortu ahal izan ditugu, bai paperean bai online. HABE erakunde publikoaren enkarguz. Bidalketetan zehar nabigatu Lekukotzat →\n© 2021 zirrimarra. Eskubide guztiak erreserbatuak.\nWebgune honek cookie-ak erabiltzen ditu zure nabigazioa errazteko eta analisi estatistikoak egiteko. Nabigatzen jarraitzen baduzu, hauen erabilera onartzen duzula ulertuko dugu.OnartuCookien Politika


Gorriti eta bere showa, esplotazioa eta injustizia - Askekintza\nUkaezina da, ekitaldi hauetan animaliek sufritzen dutela eta haien interesak ez direla errespetatzen. Gizakien dibertitzeko interesak animalien interesen gainetik jartzea zapalkuntza oso grabe larri batean erortzea da.\nKontua da, orain arte, ezer gutxi ezagutzen zela Gorritiren animaliek zer nolako egoera bizitzen zuten, Gorritik Zumaian duen baserrian. Askekintza eta Tras los Muros-ek lortutako irudietan argi ikusi daiteke egoera beldurgarrian aurkitzen direla. Txekor, hegazti, txerri, txakur eta untxiak zikinkeriaz inguratuta daude.\nAskekintzak garbi utzi nahi du animalia hauek, edo beste edozein, gure dibertsiorako erabiltze hutsa injustua dela. Ondorioz, ez dira kondizio hobeak behar; animalien erabilpenarekin amaitu behar da errotik. Horrek, kasu honetan, festa eredu espezista eraldatzea eskatzen du.\nIrudi hauen publikazioarekin Gorritiren animalien benetako egoera aurkeztu nahi da, pertsona honen gaineko presioan pisu gehiago jartzeko, eta herriko festetan Gorriti kontratatzen duten Jai Batzordeen jarrera salatzeko. Donostiako auzoetako Jai Batzorde horietako batzuk Larratxo, Zubieta, Igeldo eta Martutene dira. Askekintzaren iritziz, egoera honen konplize egiten ditu Gorriti kontratatzeak eta beraien esku dago hau aldatzea.\nInjustizia honen aurka gurekin borrokatu dezakezu.\nArgia aldizkarian ikerketa honen inguruko artikulua.\nAccion Para el Respeto Animal elkarteak 61.000 sinadura entregatu zituen gure irudiekin batera “Gorriti y sus animales” ikuskizuna salatuz.


Azkoitia-Azpeitia Maratoi Erdian, Gipuzkoako eta Euskadiko Txapelketarako baliagarri, Txindoki Grupo Jaso AT taldeko hiru atletek hartu zuten parte gizonezkoetan, podiumeko hirugarren lekua zapalduz Euskadiko txapelketan. Arratsalde hotz eta euritsuan, Alvaro Calderón Euskadiko 8. eta Gipuzkoako 6. helmugaratu zen bere inoizko markarik onena hobetuz, 1:14.13, eta sailkapen orokorrean 27. Auritz Me...\nAsteburu honetan pista estaliko denboraldiari amaiera emango zaio Sabadellen ospatuko den kadete mailako Espainiako txapelketarekin. Bertan Txindoki Grupo Jaso AT-ko ordezkari bakarra lehiatuko da, Markel Acosta ordiziarra, hain justu. Bi frogetan hartuko du parte, 60 metrokoan eta 60 metroko hesi-lasterketan. Lehenengo frogan, Espainiako rankingeko 15. dago 7.41ekin, eta bigarrengoan, 9. postuan...\nOurenseko pista estali berria izango da Espainiako junior mailako txapelketaren jokaleku datorren asteburuan. Bertan izango dira Txindoki Grupo Jaso AT-ko 4 partaide. Pisu jaurtiketan (4 kg) Leire Garmendia arituko da, egiten ari den neguko denboraldi bikainari jarraipena emateko xedez. Partehartzaileen artean 5. markarik onena dauka eta postu horren inguruan amaitzea dauka jomugan, baita 11.59-ko...


Borisp - Wikipedia, entziklopedia askea.\n(«Bourisp» orritik birbideratua)\nJean PAUCIS (2014-2020)\n42° 49′ 42″ N, 0° 20′ 18″ E / 42.828333333333°N,0.33833333333333°E / 42.828333333333; 0.33833333333333Koordenatuak: 42° 49′ 42″ N, 0° 20′ 18″ E / 42.828333333333°N,0.33833333333333°E / 42.828333333333; 0.33833333333333\nBorisp (okzitanieraz Borisp, frantsesez eta ofizialki: Bourisp) Okzitaniako udalerri bat da. Administratiboki Frantziako Pirinio Garaiak departamenduan dago, Okzitania eskualdean. 2013an 146 biztanle zituen.\n2007an Bourisp udalerrian erroldatutako biztanleak 146 ziren. Familiak 72 ziren, horien artean 24 pertsona bakarrekoak ziren (24 bakarrik bizi ziren emakumeak eta 24 bakarrik bizi ziren emakumeak), 28 seme-alabarik gabeko familiak ziren, 12 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 241 etxebizitza zeuden, 71 familiaren etxebizitza nagusia ziren, 168 bigarren erresidentzia ziren eta 3 hutsik zeuden. 124 etxeak ziren eta 65 apartamentuak ziren. 71 etxebizitza nagusietatik 42 bere jabearen bizilekua ziren, 21 alokairuan okupaturik zeuden eta 7 doan lagata zeuden; 4 etxek bi gela zituzten, 17 etxek hiru zituzten, 25 etxek lau zituzten eta 24 etxek bost zituzten. 38 etxek euren parking plaza propioa zuten azpian. 27 etxetan ibilgailu bat zegoen eta 36 etxetan bat baino gehiago zituzten.\nBourisp udalerriko biztanleria-piramidea 2009an .\n2007an lan egiteko adina zuten pertsonak 92 ziren, horien artean 74 aktiboak ziren eta 18 inaktiboak ziren. 74 pertsona aktiboetatik 72 lanean zeuden (38 gizon eta 34 emakume) eta 2 langabezian zeuden (1 gizon eta 1 emakume). 18 pertsona inaktiboetatik 6 erretiraturik zeuden, 6 ikasten zeuden eta 6 "bestelako inaktibo" gisa sailkaturik zeuden.\n2009an Bourisp udalerrian 64 unitate fiskal zeuden, 145 pertsonek osaturik. Pertsona bakoitzeko diru-sarrera fiskalaren mediana urteko 16.237 euro zen.\n2007an zeuden 13 komertzioetatik, 1 erauzte enpresa zen, 3 ibilgailuen saltze eta konpontze enpresak ziren, 3 ostalaritza eta jatetxe enpresak ziren, 1 higiezinen enpresa zen, 4 zerbitzu enpresak ziren eta 1 administrazio publikoko enpresa zen.\n2000. urtean Bourisp udalerrian 3 nekazaritza-ustiategi zeuden, 72 hektarea erabiltzen.\nVielle-Aure (1,0 km)\nSailhan (1,1 km)\nEstensan (1,1 km)\nCamparan (1,7 km)\nVignec (1,9 km)\nAzet (2,3 km)\nGuchan (2,4 km)\nEns (2,4 km)\nBazus-Aure (3,2 km)\nGuchen (4,0 km)\nWikimedia Commonsen badira fitxategi gehiago, gai hau dutenak: Borisp


GAUR8 - Israeldarren Burdinazko Kupularen zuloa aurkitu du Hezbolak, Dimonara bidalitako Shahed-129 droneak\nPILOTURIK GABEKO HEGAZKINAK - Israeldarren Burdinazko Kupularen zuloa aurkitu du Hezbolak, Dimonara bidalitako Shahed-129 droneak\nPiloturik gabeko hegazkinak ikaragarri hedatu dira azken urteotan, eta badirudi bide beretik jarraituko dutela, datozen urteetan ere. Europako Batzordeak egin berri duen txosten batek aurreratu du, hemendik urte batzuetara, erabilera zibil ugari izango dituztela drone izeneko hegazkinek, baina oraingoz, erabilera militarrak haserretzen ditu pertsona gehien munduan. Aurten makina bat manifestazio egin dituzte Afganistanen zein Pakistanen AEBek droneak erabiliz egiten dituzten sarraskiak salatzeko. Ekialde Hurbilean Mendebaldeko indarren aurkako borrokan ari direnek ere ikasi dute piloturik gabeko hegazkinak egiten eta erabiltzen, Israelgo agintariek onartu behar izan duten moduan. Teorian, Hezbola Libanoko erresistentzia mugimenduak Israelgo instalazio nuklearretara piloturik gabeko hegazkin bat bidali izanak bakea gerturatzen du horrenbeste sufritzen duen eskualdera, hemendik aurrera agintari sionistek gauzak bi aldiz pentsatu beharko baitituzte Iranen edo horren aliatuen aurkako erasoa agindu baino lehen.\nHezbolakoen droneak «Israelgo Armadaren base sekretuen irudiak transmititu zituen zuzenean», irakur zitekeen joan den igandean Russia Today (RT) telebista kateak bere webgunean eskaintzen zuen artikuluan. Beste hedabideetan eman diren datuak bildu dituzte RT katekoek, beren bertsioa osatzeko: dronea Libanotik abiatu zen eta Israelera sartu, urriaren 6an. Hiru ordu egin zituen hegan, israeldarrek bota zuten arte. 300 kilometroko ibilbidea egin zuen piloturik gabeko hegazkinak. Aparatuak hartutako irudiak hartu zituztenek israeldarrek estatubatuarrekin bihar bertan egin beharreko maniobren prestakuntza lanak ikusi ahal izan zituzten. “The Sunday Times” hedabide britainiarraren arabera, piloturik gabeko hegazkinak israeldarren misil balistikoak, aireportuak eta, seguru asko, Dimonako erreaktore nuklearraren irudiak hartu zituen.\nRTk egin duen txostenaren arabera, dronearen atzematea ez zen egokiena izan, lehenengo misilak kale egin ondoren, bigarrena jaurti behar izan baitzuten. Hala ere, Tel Aviveko agintariek txalotu egin zuten Armada, bere «erantzun azkarra» dela-eta. Txosten berak eransten du Iranen ekoitzitako Shahed-129 hegazkina zela Hezbolak bidalitakoa, eta Irango Guardia Iraultzaileko teknikarien laguntza izan zutela libanoarrek. Hassan Nasralak berak onartu zuen irandarren laguntza izan zutela. Hezbolakoen bertsioaren arabera, Israelek 2006az geroztik askotan bortxatu du Libanoko aireko espazioa. Dimonako erreaktorearen irudiak lortzea zen bidaiaren helburu nagusia. «Hegaldi hau ez da lehenengoa izan; ezta azkena ere. Guk nahi dugun lekura, Palestinako edozein puntura, iristeko moduan gara», biribildu zuen mezua libanoarrak.\nJoan den astelehenean, Ahmad Vahidi jeneralak eta Irango Defentsa ministroak azaldu zuten urriaren 6an Israelek botatako dronea Iranek ekotzitakoa zela. «Iranen eta erresistentzia islamikoaren lorpen handia izan zen. Erregimen sionistaren aireko espazioaren ‘Iron Dome’ delakoa haustea lortu genuen», adierazi zien ministroak ISNA agentziako kazetariei. Israeldarren Burdinazko Kupula izeneko misilen aurkako defentsa sistema gainditu izanaz ari zen jeneral irandarra.\nHezbola Israelgo instalazio garrantzitsuenetara drone bat bidaltzeko gai izateak gauza asko alda ditzake Ekialde Hurbilean. Libanoko erresistentziaren indar erakustaldiak gogorarazten die israeldar herritarrei, Irani eraso militarra egiteko tentazioa oso garesti ordaindu beharko luketela. Hezbolak askotan iragarri du sionistek Irani eraso eginez gero, «errepresalia suntsitzaileak» jasango dituztela israeldarrek. Dronearen hegaldiak mehatxu hori asko indartu du, sinesgarritasuna eman baitio.\nHassan Nasrala Hezbolako burua bera ageri zen telebistan dronearen hegaldiaren berri emateko. Hitzaldi «dramatikoa» eskaini zuela esan dute begiraleek. Berak esandakoaren arabera, piloturik gabeko hegazkinak 30 minutu inguru egin zituen hegan Israelen gainetik eta Dimonako instalazio nuklearretara ere iritsi zen aparatua, Negeveko basamortuan dagoen leku ultrasekretura, alegia.\nGuztiek dakite Israelek bertan dituela instalazio nuklearrak, nahiz eta agintariek horrelakorik inoiz onartu ez duten. Mendebaldeko potentziek ezikusiarena egiten dute, gai horren inguruan beti egin izan duten moduan. Tel Aviveko Gobernuak Hegoafrikako uharte batean egin zituen lehen proba nuklearrak, orain 30 urte inguru, Apartheid garaian, alegia. Baina AEBek, Britainia Handiak eta frantses Estatuak ez zuten ezer egin sionisten egitasmo nuklearra geldiarazteko. Gaur egun, aldiz, edozer egiteko prest agertu dira Iranek bere egitasmoa bertan behera utz dezan. Isunak eta zigorrak ezarri zaizkio Teherani aitzakia horrekin, Tel Avivekin inoiz egin ez dutena. Azkenean, herritarrek ordaintzen dituzte isun eta zigor horiek, ez agintariek, tankerako egoeratan beti ikusi dugunez.\nMordejai Vanunu zentral nuklearreko teknikariak 1986an jakinarazi zion munduari Israel bonba atomikoak ekoizten ari zela. Tel Aviveko agenteek Erroman bahitu zuten teknikaria eta isilean egindako epaiketa batean hemezortzi urteko kartzela zigorra ezarri zioten. Gainera, denbora gehien, hamaika urte, bakar-bakarrik eduki zuten Vanunu, eta hark jasandako tratua salatu zuen Europar Parlamentuak. 2004an aske geratu zenean ere, bere eskubideak oso mugatuta zituen. Israelgo Gobernuak era horretan ordainarazi dio sekretuak argitara eman izana. Adituek diote Israelek gaur egun 200 bonba atomiko inguru dituela, eta zenbateko horrek gora egiteko joera hartu duela. Hala ere, ez AEBek ez Europako bere aliatuek ez dute Israelen aurkako zigorrik proposatu. Inguruko herrialdeek, aldiz, sortzen diren aukera guztiak baliatzen dituzte nuklearrik gabeko Ekialde Hurbila aldarrikatzeko, baina Mendebaldeko potentziek nahiago izaten dute nazioarteko bileretan kontu hori gai-zerrendatik kanpo uztea. Mendebaldeko hedabide nagusiek ere beste aldera begiratzeko joera izaten dute.\nHezbolak Dimonara bidalitako hegazkinak berehala izango du eragina Israelgo politikan. Benjamin Netanyahu lehen ministroak hauteskundeak deitu zituen hilaren 10ean, inkesten arabera Likud eskuineko alderdiak oso emaitza onak lortuko lituzkeelako bozketak lehenbailehen eginez gero.\n2013ko urtarrilean edo otsailean egingo dituzte hurrengo udazkenean egin beharko liratekeen bozketak. Netanyahu eta harne aliatuak oso jarrera erosoan daude, nahiz eta Israelen ere krisi ekonomikoak arazo ugari eragin dituen. Han ere «haserretuak» irten ziren kalera protesta egitera, bizi baldintza hobeak eskatzeko, horrenbesteko gastu militarra duen Estatuak ezin baitie era egokian erantzun herritarren beharrei, nahiz eta &softReturn;AEBen sekulako laguntza izan. Israelgo agintariek beren erabakia hartzean esku artean zituzten inkestak, Hezbolakoen dronearen bidaia baino lehen egindakoak ziren. Aparatuaren hegaldiak erabat murriztu dezake herritarren segurtasun sentsazioa, batez ere, lehen ministroa egunero ordagoka ari den herrialdean. Eta horrek erabat baldintzatu dezake botoen banaketa.\nBegirale batzuek nabarmendu dute Israelgo agintariek hasiera-hasieratik zekitela Aire Armadak urriaren 6an jaurtitako piloturik gabeko hegazkina Hezbolarena zela, baina ez zuten datu hori eman hilaren 11 arte. Hauteskundeak urriaren 10ean deitu zituen Netanyahuk, aparatua norena zen bazekienean, baina herritarrek oraindik jaso ez zutenean.\nLehen ministroak bere mesederako erabili nahi izan du esku artean zuen informazioa, propaganda egiteko. Sinaiko mugara egindako bidaia batean, berarekin batera joan ziren kazetariei adierazi zien Israelgo Armada edozer erasori aurre egiteko prest dagoela gaur egun, eta orduan kontatu zien urriaren 6an suntsitutako dronea Hezbolak bidalitakoa zela.\nHauteskunde ekitaldi bati dagokion moduan, egia osoa kontatu beharrean, berari komeni zitzaion zatia baino ez zuen eskaini Netanyahuk, hilaren 6ko dronea Israelera iritsitako lehenengoa ez zela esatea «ahaztu» egin baitzitzaion. France Presse berri agentziaren arabera, 2005eko apirilaren 12an Hezbolak bidalitako hegazkin batek Israelen gainetik hegan egin zuen, eta israeldarrek ez zuten botatzea lortu. 2006ko uztailean, ez armarik ez lehergairik ez zeraman drone bat lurrera bota zuen Israelgo Armadak. Kasu horretan ere, Hezbolakoen aparatua zen. Israelek Libanoren aurkako erasoa hasi zuen. «33 eguneko gerran» Israelgo Armadak Libano inbaditu zuen, Hezbola suntsitu nahian. 1.200 libanoar hil ondoren, sionisten tropek ospa egin zuten, misioak porrot egin ondoren.\nEz da harritzekoa Netanyahuk 2006ko udako gerra gogora ekarri nahi ez izatea, Hezbolak egindako borrokaren eraginez, oso emaitza txarra jaso baitzuten israeldarrek. Moises Saab Prensa Latina Kubako agentziako analistak egunotan gogorarazi du Eliyahu Winograd epaile ohiak zuzendu zuela porrot militar hura aztertu zuen Parlamentuko batzordea, eta berak orain hilabete esan duenez, gaur egun Irani militarki eraso egiteak oso ondorio tragikoak izango lituzke. «Puntu honetan, Libanoko xiiten dronea Israelera sartu izanak esanahi politiko garbia hartzen du. Netanyahuk hauteskundeetan beste garaipen bat lortu ondoren Iranen aurkako obsesioarekin jarraituz gero iritsi daitekeen hondamendiaren adierazle zuzena da», idatzi du Saabek.\nIrango agintariek joan den igandean jakinarazi zuten dagoeneko hiru drone garatu dituztela. Farzad Esmaili jeneralak emandako datuen arabera, berriena Hazem izenekoa da, eta bonbardaketak egiteko gai da. Misilik jarri ez badiote ere, lehergai asko eramateko gauza da aparatua, eta kilometro asko egiteko diseinatu dutenez, erasoak egiteko egokia da. Gainera, jomugak aukeratzeko miaketa lanak egiteko ere erabili dezakete. Baita garraio militarrerako ere, jeneralak erantsi zuenez.\nIranek garatu zuen lehenengo dronea Karrar izenekoa zen. 2010eko abuztuan bukatu zuten. Hegaldi luzeak abiadura handian egiteko gai da aparatua eta, adituen arabera, informazioa jasotzeko, suziriak garraiotzeko eta lurreko jomugei eraso egiteko egokia da.\nBigarrena orain hilabete inguru bukatu zuten Irango ingeniariek, irailean. Shahed-129 izenekoak 24 orduko hegaldiak egin ditzake. Etsaiaren posizioak ezagutzeko ezinhobea da, urriaren 6an Hezbolak Dimonara bidali zuenak erakusten duenez. Shahed-129-k Israelgo Armadak dituen zaintza sistema guztiak gainditzea lortu zuen hilaren 6an. Sionistek esaten dute beren Armadak ez zuela horrelako hegaldirik espero, eta horregatik lortu zuela sistema garesti eta ultramoderno horiek gainditzea. Hurrengoan ez duela lortuko aditzera eman nahi dute.\nIrango Gobernuak behin eta berriz esaten du garatu dituen arma berrien helburua ez dela inguruko herrialdeei eraso egitea, irandarrei eraso egin nahi dieten potentziak horrelakorik egin ez dezaten konbentzitzea baizik. Disuasio-neurri moduan hartzeko eskatu die herrialde arabiarrei.\nHonela genion orain lau urte GAUR8-n: «AEBetako Armadak aurkeztu berri ditu bere armarik modernoenak, punta-puntako teknologia erabiltzen dutenak. Soldadua blindatu eta bere indarra biderkatzea da horien helburua, munduko edozer lekutan eraso egiteko agintzen duen politikariak lo lasaiago egin dezan». Zera erantsi genuen: &softReturn;«AEBetako militarrek tripulaziorik gabeko ibilgailuen garapena nabarmendu zuten. Piloturik gabeko hegazkin txikiak gero eta gehiago erabiltzen direla gauza jakina zen. Palestinan, Iraken eta beste herrialde batzuetan ere erabili izan dituzte. Gazan, esaterako, palestinarrek garaipen moduan ospatzen dute horietako bat botatzea lortzen duten bakoitzean. Bonbardaketa hasi aurretik eta ondoren erabiltzen omen dituzte».\nIrandarrek garatutako drone berriek testuingurua aldatu dute bat-batean. Estatubatuarren etsaiek ere badituzte arma moderno horiek. Borroka orekatuagoa izango da aurrerantzean.\n2009ko azaroko ale batean Prensa Latina Kubako agentziak banatutako Manuel Navarroren testu bat argitaratu genuen GAUR8-n. Amerikarren droneen erasoak pakistandarrek nola bizi zituzten kontatu zuen egileak: «Pakistango ipar-mendebaldeko herritarrak berehala konturatzen dira. Erlamando baten burrunbadaren tankerako zerbait entzuten dute estatubatuarren piloturik gabeko hegazkina iritsi aurretik. Inguruetako nekazariek badakite burrunbadaren atzetik misilak iristen direla, drone izeneko aparatu horiek jaurtitzen dituzten bonbak, alegia. AEBetako militarrentzat arriskurik ez, baina bertako herritarrentzat... ikaragarria!».\nDrone horiek behar al zituzten Ekialde Hurbileko herriek benetako bakea lortzeko?\nERABILERA ZIBILAK ETA GIZA ESKUBIDEAK\nEuropako Batzordeak plazaratu berri duen txosten baten arabera piloturik gabeko hegazkinen kopuruak ikaragarri egingo du gora datozen urteetan, orrialdeotan aztertu dugun erabilera militarrari erabilera zibilak erantsiko zaizkie-eta.\nGaur egun, mundu osoan ekoizten diren droneen %95 militarrek erabiltzen dituzte. AEBek eta Israelek egiten dituzte piloturik gabeko hegazkin gehienak, %66 inguru, eta Europar Batasuneko herrialdeetatik droneen %10 baino ez da ateratzen egun. Argazki hori aldatzen hasi da, ordea, Europak erabilera zibilerako aplikazioak garatzeko erabakia hartu baitu eta, datu ofizialen arabera, une honetan, horietako 400 bat diseinatzen ari dira. Batzordeak egindako txostenak eransten du hondamendiak gertatzen direnean erabiltzeko moduko aplikazioak garatzen ari direla, esaterako, suteak izaten direnerako ke artean hegan egin dezaten, zentral nuklearren edo planta kimikoen inguruan ibiltzeko istripuren bat izaten denean. Gainera, beste aplikazio batzuen helburua «krisiak kudeatzea», «ordena publikoari» eustea, mugak zaintzea edota suteak itzaltzea lirateke. Merkataritzan, nekazaritzan, arrantzan, azpiegituren zaintzan, komunikazioetan, kutsaduraren azterketan eta beste arlo askotan ere erabili daitezke piloturik gabeko hegazkinak, txostenak dioenez.\nGiza eskubideen kalterako izango da Europako aireko espazioan horrenbeste drone izatea, Eric King Privacy International elkarteko kideak esan duenez. Berak beharrezkotzat jotzen du herritarrek jakitea aparatu berri horiek non eta nola erabiltiko diren. «Orain urte batzuk, zientzia-fikzioko kontua zirudien, baina telefono mugikorrak atzemateko tresneria eta miaketarako punta-puntako teknologia duten aparatuen hegaldiak gero eta ohikoagoak dira. Egoera kezkagarria da, zaintza-droneak isilpean jarri baitituzte abian, eta Poliziak ez du oraindik onartu horiek erabiltzeak giza eskubideak hautsi ditzakeenik. Abusurako sekulako aukerak zabaltzen dira gauzak era horretan, gardentasunik gabe, eginda».\nDroneen hegaldiak arautzea ezinbestekotzat jotzen da, bestelako hegazkinen istripurik ez eragiteko, esaterako. Pribatutasunari eutsi nahi bazaio ere arauren bat ezarri beharko da, baina horiek ez errespetatzeko joera du Aginteak.


Atezaina erretiratu egin da. Zer egingo dugu zure etxebizitzarekin? | Consumer\nAtezainaren etxebizitza saldu edo alokatzea dira jabekideen komunitateentzako aukerarik errentagarrienak hura erretiratzen denean\narabera: Asteazkena, 2008ko martxoaren 19a\nUrte luzez eremu komunak garbitzen, zaintzen eta zaintzen aritzen dira, eta, higiezinean bizitzean, inork baino hobeto ezagutzen dituzte eskailera eta bertako biztanleak. Baina atezainaren lanbidea iraungi egin da, eta pixkanaka atezain automatikoak, atezainak edo garbiketa- eta mantentze-kontratek ordezkatzen dute. Zer egin kasu horietan atezaina bizi zen etxebizitzarekin, edo erretiroa hartzeko unea iristen zaionean? Aukera errentagarrienetako bat atezaintza saldu edo alokatzea da, erreformei aurre egiteko, higiezina modernizatzeko edo, besterik gabe, bizilagunek egunero behar dituzten zerbitzuak (argia, gasa, elektrizitatea edo garbiketa…) emateko behar den dirua lortzeko modu bat, bereziki, zorpetze-egoeran dauden komunitateentzat. Beste batzuetan, ordea, komunitateak erabaki du atezainari etxebizitzaren biziarteko gozamena ematea, nahiz eta hark erretiroa hartu.\nAho batez hartutako erabakia\nEtxebizitza saldu edo alokatzeko erabakia hartu aurretik, auzotarren komunitateek gai garrantzitsu bat hartu behar dute: atezainarekin zer egiten duten zehaztu, jubilatu ez bada. Zerbitzuak alde batera uzteko, beharrezkoa da egiten dituen eginkizunak aldez aurretik aztertzea, beste profesional batzuenekin konparatzea eta aldaketak komunitateari konpentsatzen dion hausnartzea. Kontuan hartu behar da higiezina, bizilagunen adostasunik ezagatik, utzikeriagatik edo ezjakintasunagatik, maizterrik gabe egon daitekeela urteetan, horrek dakarren narriadurarekin. Hala ere, atezainaren salmenta edo alokairua bizilagunentzat atsedenaldi ekonomikoa izan daiteke jabeentzat, baina lehenago jabekideen batzordeak pentsatu behar du saldu edo alokatu nahi duen, erabakiak hartzeko orduan prozedurak desberdinak baitira.\nBizilagun bakoitzari, bere pisu edo lokalaren jabetzaz gain, eraikineko elementu komunen jabekidetza dagokio, gainerako bizilagunekin batera: atariak, patioak, igogailuak, fatxadak, eskailerak edo atezaintza bera. Elementu horiek erabilera komun baten mende daude -atezainak higiezin osoari ematen dio zerbitzua eta guztiaren jabetzako etxe batean bizi da-, eta finkari lotuta daude ezinbestean; beraz, ezin dira modu independentean eskualdatu. Horrela, jabeek partaidetza kuota bat dute elementu horien gainean, eta horren arabera sostengu eta onurei laguntzen diete.\nAtezaintza elementu komuna denez, etxebizitza bakoitzak partaidetza kuota bat adierazten du, bere garaian jabetzaren tituluan ezarria. Dokumentu horretan funtsezko gai batzuk finkatzen dira, hala nola oinarrizko estatutuak, bizilagunek errespetatu beharreko arauak edo etxebizitza bakoitzak multzoan duen partaidetza portzentajea. Izan ere, atezainaren etxea saltzeak, lehenik eta behin, eratze-titulu hori aldatzea ekarriko luke, jabetza horizontalean sartu beharko litzatekeelako eta elementu komun izatetik etxebizitza pribatu izatera pasatuko litzatekeelako. Atezaindegia saltzeko, beharrezkoa izango litzateke aldez aurretik ondasun horren izaera aldatzea eta banakako etxebizitza bihurtzea, besterendu ahal izateko. Salmentaren bidez, etxebizitza bakoitzak elementu komunetan duen parte-hartzearen ehunekoa aldatu egingo litzateke, elementu bat gutxiago izango luketelako -atezaina-, eta jabe berriak partaidetza-kuota bat izango luke Europar Batasuneko eremuetan. Beraz, eraketa-titulua aldatzea ekarriko luke.\nAtezainaren etxea saltzeko, finkaren jabe guztien aldeko botoa behar da.\nJabetza Horizontalari buruzko Legearen 17. artikuluak ezartzen duenez, "jabetza horizontala eratzeko tituluan edo komunitatearen estatutuetan jasotako arauak onartu edo aldatzea dakarten erabakiak baliozkoak izan daitezen bakarrik eskatu ahal izango da adostasuna". Izan ere, atezaintza saltzeko, beharrezkoa da bizilagun guztiak ados egotea eta aldeko botoa ematea jabeen batzarrean, finkaren elementu komunaren izaera higiezinaren elementu pribatibo bihurtzea eskatzen baitu. Jabeetako batek saldu nahi ez duenean sortzen da arazoa, ez duelako beharrezkotzat jotzen, eta nahiago duelako elementu komun horretaz gozatzen jarraitu, edo, besterik gabe, auzokideen artean maiz gertatzen diren aspaldiko arrenbriengatik -aurretik ukatutako eskaera pertsonalengatik, etsaiarengatik..-. Eta jabeetako batek saldu nahi ez badu, ezin da saldu. Orduan, alokatzeko aukera geratzen da, hain zurrunak ez diren akordioak behar baitira, bizilagun bakar bati ez zaizkionak komunitatearen erabakiak blokeatzen.\nJoan hurrengo orrira: Atezaintza alokatzea »\nBizilagunak etxebizitza komunitate portero-eu propietarios-eu


Turismoa UrolaGaraian. Kultur ekitaldiak, proposamenak eta historia\nUrola Garaia Gipuzkoako hegoaldean dago eta lurraldeko eskualderik txikiena da. Iparraldean Urola Kosta, hegoaldean Goierri eta mendebaldean Debagoiena ditu.\nAizkorri Aratz parke naturalaren magalean, Urola Garaia Euskal Autonomia Erkidegoko hirigune nagusien elkargunearen erdian kokatzen da.\nIparragirre kantari eta poeta ospetsuaren jaoioterriak, bere txikitasunean, Gipuzkoako hiru interesgune garrantzitsu biltzen ditu: Igartubeiti Baserri-Museoa, Mirandaolako Burdinola eta Antioko baseliza.\nMuseoen Nazioarteko Eguna dela eta, maiatzaren 18an, gure eskualdeko museoek jarduera bereziak izango dituzte. Igartubeiti Museoa – Ezkio Maiatzaren 18an Igartubeiti doakoa izango da, 10:00etatik 14:00etara eta [...]\n6 plan Urola Garaian egiteko\n¿Zer iruditzen zaizkizu proposamen hauek? Urola Garaia Serendipia erakusketa (Antioko Interpretazio Zentroan, Zumarraga, turismo bulegoaren ondoan (943 72 20 42) Baliabide turistikoen argazkiak 5 paneletan biltzen dira, bakoitza [...]\nLegazpiko jaiak 2022\nJaiak apirilaren 29an hasiko dira, txupinazoarekin, eta maiatzaren 8ra arte ekintza ugarik osatuko dute egitaraua. Ikusi HEMEN


Europako ekonomia bultzatzea: Juncker inbertsio plana azaldu da - EU Reporter\nEuropako ekonomia bultzatzea: Juncker inbertsio plana azaldu da\nJuncker inbertsio planak, Europak berriro haztea eta jende gehiago lanera ekartzea helburu zuenak, argi berdea lortu zuen ekainean Parlamentutik. Nolatan funtzionatuko du Europako Inbertsio Estrategikoetarako Funtsak (EFSI)? Eta nola mobilizatuko dira inbertsioak 315 milioi euroko zenbateko orokorra lortzeko?\nHautetsien Batzordeko presidente Jean-Claude Junckerrek inbertsio plana aurkeztu zuen joan den azaroan. Eurodiputatuek EFSI 24 ekainean onartu zuten, baina bere finantza egitura aldatu zuten. Parlamentuak, halaber, funtsaren exekutiboak onartzeko eta gainbegiratze demokratikoagoa ziurtatzeko eskubidea lortu zuen. Funtsa udazkenerako guztiz funtzionatzea espero da.\nParlamentuak Juncker Planaren arauak onartu ditu\nPalanka nola funtzionatu behar duen\nEuropako Batzordeak bere inbertsio plana azaldu du\nGai erlazionatuak:gainbegiratze demokratikoagoa bermatzeafuntsaren exekutiboakezaugarrifull-imagegainbegiratze demokratikoagoa


Ezohiko Batzar Orokorra ospatu du Goierri Valley Elkarteak\nAzken eguneratzea: 2020 Martxoa 03\nGehiago jakin nahi baduzu egin klik hemen.\nEnpresetan berdinatsun diagnosi eta planak burutzeko diru laguntzak\n2019 Abendua 20\nAzken eguneratzea: 2019 Abendua 20\nEusko Jaurlaritzak 10 eta 150 langile bitarteko enpresetan berdintasun arloko diagnosi eta berdintasun planak egiteko kontsultore homologatuak kontratatzeko diru laguntzen programa publikatu du. Honek, kostuaren %50 arteko laguntza emango du, gehieneko kopurua 10.000€.\n2020ko otsailaren 7an bukatuko da eskaera aurkezteko epea.\nInformaio gehiago: http://www.euskadi.eus/2020/empresas/web01-tramite/es/\nHAZINNOVA programaren aurkezpena\n2020 Otsaila 07\nAzken eguneratzea: 2020 Otsaila 07\nMartxan da Innobasque-ren Hazinnova programa. Atzo egin zen programaren aurkezpena NBF eraikinean eta programa berezi honetan parte hartu dezaketen enpresetako batzuk bertaratu ziren programaren inguruko xehetasunak entzutera.\nPrograma berezia da HAZINNOVA, berrikuntza ez teknologikoko proiektuak bultzatzen dituelako. Hain zuzen ere, aholkularitzako 50 orduko dedikazioa finantzatzen du jarraian agertzen diren enpresaren 8 esparrutan:\nDiru laguntza hauen onuradun izateko bete beharreko hainbat ezaugarri daude. Egin klik hemen eta informatu zaitez! Ez galdu aukera!\nBadator Goierriko Mugikortasun eta Energia Kongresua\nGoierri Valley Elkartearen “Ilusión” proiektua


Cookieen politika - Cebek\nCookiea testu-fitxategi txikia da, eta zure nabigatzailean gordeko da ia-ia edozein web orritan sartzen zarenean. Horri esker, web orriak zure bisitaldia gogoratuko du, web orri horretan berriro sartzen zarenean. Honako hauxe gordeko da cookieetan: informazio teknikoa, norberaren hobespenak, edukien pertsonalizazioa, erabilerari buruzko estatistikak, sare sozialetarako estekak, erabiltzaile-kontuetarako sarbidea… Cookiearen helburua webaren edukia zure profilera eta premietara egokitzea izango denez, cookierik gabe edozein web orrik eskainitako zerbitzuak nabarmen murriztuko lirateke. Cookieei buruzko informazio gehiago lortu nahi baduzu (zer diren, zer gordetzen duten, nola ezabatu, nola desaktibatu…), esteka honetara joan, mesedez.\nEspainiako Datuak Babesteko Agentziako jarraibideen arabera, web gune honek zer cookie darabiltzan azalduko dizugu, ahalik eta informazio zehatzena eskaintzeko asmoz.Web gune honek bere cookie hauek erabiliko ditu:\n• Saioko cookieak: blogean iruzkinak idazten dituzten erabiltzaileak gizakiak direla eta ez aplikazio automatizatuak bermatzeko. Horrela, bada, spamari aurre egingo dio.\nWeb gune honek hirugarrenen cookie hauek erabiliko ditu:\n• Google Analytics: cookieak gordeko ditu, web honetako trafikoari eta bisitaldien kopuruari buruzko estatistikak egiteko. Web gune hau darabilzunean, onartu egiten duzu Googlek zuri buruzko informazioa tratatzea. Beraz, horren inguruko eskubiderik erabili nahi izanez gero, Googleri berari jakinarazi beharko diozu zuzenean.\n• Sare sozialak: sare sozial bakoitzak bere cookieak erabiliko ditu, Gustuko dut edo Partekatu bezalako botoiak sakatzeko aukera izan dezazun.\nCookieen desaktibazioa edo ezabapena\nEdonoiz, web honetako cookieak ezabatzeko edo desaktibatzeko eskubidea erabili ahal izango duzu. Ekintza horiek era batera edo bestera egin beharko dituzu erabiltzen ari zaren nabigatzailearen arabera. Hona hemen nabigatzaile erabilienetarako gida azkarra.\n• Ez web hau ez bertako legezko ordezkariak ez dira cokieen politika honetan aipatutako hirugarrenen pribatutasun-politiken edukiaren eta egiazkotasunaren erantzuleak izango.\n• Web nabigatzaileak cookieak gordetzen dituzten tresnak dira, eta, hemendik, cookieak ezabatzeko edo desaktibatzeko eskubidea erabili ahal izango duzu. Ez web honek ez bertako legezko ordezkariek ez dute nabigatzaile horiek cookieak ondo edo txarto erabiliko dituzten bermatzerik.\n• Batzuetan, cookieak instalatu beharko dituzu, nabigatzaileak onartu ez dituela gogoratu dezan.\n• Google Analyticseko cookieei dagokienez, enpresa horrek AEBetan kokatutako zerbitzarietan gordeko ditu cookieak, eta behar besteko konpromisoa hartuko du hirugarrenekin ez partekatzeko, betiere sistemaren funtzionamendurako beharrezkoa ez bada edo legearen arabera derrigorrezkoa ez bada. Googleren esanetan, ez da IP helbiderik gordeko. Google Inc. Portu Segururako Hitzarmenera atxikitako konpainia denez, bermatu egingo du transferitutako datu guztiak Europako arautegiaren araberako babes-mailaz tratatuko direla. Esteka honetan, horri buruzko informazio xehea duzu ikusgai. Googlek cookieei ematen dien erabilerari buruzko informazio gehiago lortu nahi izanez gero, beste esteka honetan egin klik.\n• Cookieen politika honi buruzko zalantzarik edo galderarik badaukazu, harremanetarako atalean gurekin harremanetan jarri besterik ez duzu.


D eredua, eskertuko dizute - Sakana - Guaixe.eus\nD eredua, eskertuko dizute\nGuaixe 2015-01-29 15:57\nNafarroako makina bat toki erakundek, Sakanako Mankomunitatea barne, D ereduan matrikulatzearen aldeko kanpaina abiarazi du.\nKalitatezkoa, konfiantzazkoa eta hurbilekoa. Horixe da euskarazko irakaskuntza D ereduaren aldeko kanpaina sustatu duten Nafarroako toki erakundeendako. D ereduak “30 urte baino gehiagoko eskarmentua” duela nabarmendu dute euskara zerbitzuetatik, gaineratuz Nafarroako berezko bi hizkuntzak eta atzerrikoa ikasteko aukera ematen duela.\nEuskara “arlo pertsonalean eta profesionalean aberastasun” ekarpena dela gaineratu dute. Hain zuzen ere, toki erakundeek aurtengo kanpainaren protagonista familia bat, Sada-Murugarren, bilakatu dute. Gurasoek garai batean euskararen aldeko hautua egin izana eskertzen duten seme-alabak ageri da kanpainako euskarrietan, eta hortik kanpainaren leloa: eskertuko dizute.\nKartel eta esku-orriez aparte, hiru urteko seme-alabak dituzten gurasoei D ereduan matrikulatzeko gonbitea eginez gutuna bidaliko diete toki erakundeek. Aldi berean, mezua bideo bidez ere zabaldu dute.


Osasunak eta Athleticek irabazi egin dute etxetik kanpo; Realak berdindu egin du etxean | Kirola | Berria\nOsasunak eta Athleticek irabazi egin dute etxetik kanpo; Realak berdindu egin du etxean\nOsasunak urritik lehen aldiz irabazi du etxetik kanpo, Granadan (0-2). Athleticek Rayo menderatu du (0-1), eta Realak ezin izan du golik sartu Getaferen aurka (0-0). Alavesek 0-1 galdu du Bartzelonaren aurka.\nOsasunako jokalariak David Garciaren gola ospatzen, gaur, Granadan. Pepe Torres / EFE Tamaina handiagoan ikusi\nMomentuz, Espainiako Ligako 22. jardunaldia ona da euskal taldeentzat: bederatzitik zazpi puntu poltsikoratu dituzte. Osasunak garaipen garrantzitsua eskuratu du Granadaren zelaian (0-2), David Garciaren eta Kike Garciaren golei esker; Athleticek bolada onari jarraipena eman dio Rayoren zelaian (0-1), gaur hasieratik lehen aldiz jokatu duen Nico Serranoren golari esker; eta Realak ezin izan du garaipena lortu Getaferen aurka Anoetan (0-0). Alavesek partida ona egin du Bartzelonaren aurka, baina, azkenean, 0-1 galdu du.\nAtzelaria da David Garcia, baina aurrelarien zenbakietan dabil aurten: denboraldiko laugarren gola sartu du gaur Granadan, eta, beste gola sartu duen Kike Garciarekin batera, Osasunaren denboraldiko golegile nagusia da. Bi garciatarren golek balio izan diete gorritxoei etxetik kanpo garaipen bat eskuratzeko aspaldiko partez, urriaren 17tik (1-2 Vila-realen) ez baitzuten lortu halakorik.\nNeurketari bikain ekin dio Osasunak, eta etengabe ibili da Granadaren atearen inguruan. Gola ere sartu du, baina baliogabetu egin du epaileak. Minutuek aurrera egin ahala, hobetzen hasi da Granada, eta izan ditu bere aukerak.\nDavid Garciak, nola ez, korner jaurtiketa batean sartu du gola, burukada bikain bati esker, 63. minutuan. Gutxi geroago izan du bigarrena sartzeko abagune zoragarri bat Chimy Avilak, baina ondo erantzun dio Maximiano atezainak. Avilak ez, baina Kike Garciak bai: 89. minutuan itxi du neurketa aurrelariak, Nacho Vidalen jokaldi on baten ostean.\nOsasunak 28 puntu ditu sailkapenean; azken hiru neurketetatik bi irabazi ditu, eta garaipenaren bidera itzuli dela dirudi. Ea ez den irudipen hutsa.\nRayo 0-1 Athletic\n2022. urtea ederki hasi duena Athletic da. Superkopako finalerako sailkatu zen Atletico Madril kanporatuta, Bartzelona Errege Kopatik kanpo utzi du, eta, Ligan, Rayo Vallecanoren zelaian irabazi du gaur (0-1). Rayok, orain, Athleticek baino puntu bat gehiago du sailkapenean. Aurkari zuzena da Europara sailkatzeko lehian, eta, beraz, berebiziko garrantzia zuten gaurko hiru puntuek. Andoni Iraolaren taldeak denboraldi osoan etxean galdu duen lehen partida izan da.\nNeurketako heroia Nico Serrano izan da. Marcelinok lehen aldiz jarri du hasieratik 18 urteko gaztea, eta nafarrak bikain erantzun du: hark sartu du garaipenaren gola, 29. minutuan. Boleaz, bikain errematatu du Berenguerrek zuzenduta kontraeraso bat. Gero, atzean sartuta eutsi dio emaitzari Athleticek, baina Rayok ez du aukera argiegirik ere sortu. Kontraerasoan, izan dituzte bigarrena sartzeko aukerak ere zuri-gorriek.\nGaurko garaipenari esker, sailkapen nagusian bederatzigarren postuan da Athletic, 31 punturekin.\nReala 0-0 Getafe\nRealak, sailkapen nagusian, Osasunak baino sei puntu gehiago ditu, eta Athleticek baino hiru gehiago. Gaur, ordea, hura izan da, momentuz, garaipena eskuratu ez duen euskal talde bakarra. Eta ez merezi izan ez duelako. Estutu du Imanol Alguacilen taldeak, baina ezin izan dio golik sartu Getaferi. David Soria atezaina izan da bisitarien jokalaririk onena, eta baloi bat zutoinera ere bidali du Isakek azken minutuan.\nNeurketa ederra jokatu dute bi taldeek, biek izan dituzte aukerak, baina argienak etxekoenak izan dira. Lana izan du Alex Remirok, baina are gehiago Soriak. Ikusgarriena, Le Normandi gelditu dion bat. Atepean errematatu du baloia atzelariak, baina atezainak hatz puntekin ukitu du baloia, eta zutoinera bidali du.\nAlguacilek Isak eta Silva sartu ditu bigarren zatian, eta arriskua sortu dute haiek. Suediarrak izan ditu bi argienak azken minutuetan, baina ezin asmatu hark ere.\nSailkapenean bosgarren postuan da Reala, 34 punturekin. Bi puntu eskasera ditu Txapeldunen Ligara sailkatzeko postuak, baina atzetik talde asko ari dira presio egiten.


Irakasle zaarrak, beiñola, asperturik eukan-ta, etxera bialdu eban Nikanor. Gogaiteraginda eukan alako ikasle txarrak. Ganera, amurru geien ta damu geien emoten eutsana Etxabelar-eri Nikanor-ezaz, au iñozoa ta buru tentelekoa ez izan, eta mutillak, eukan baiño ganora andiago ez izatea, orixe zan. Penagarria edozein modutan bere; ostera, ezin ba, egonarria nuerririk bakoa izan.\nNikanor-ek bere aldetik, damu apurra izan eban. Etxabelar-en eskolaldia atsegin yakan noizean bein joatekotan. Gizon a, zaarra zanez, ez ebillen bere sasoirik oneneko aldia lez, jakiña ba. Ta mutiko guztiai batean jaramon egokia egin eziñik, eskolan zituan aurrenengo iru-lau gaztetxuak, oneek jartzen zituan txikiagoen maisu txikertzat, bakotxak bere inguruan, aldra biribilduak ezarriaz, eskoletxeko bazterretan.\nAldi aretan, buruz ikaste lanak ziran nagusi. Iñoiz edo bein prolema gatx nai gramatikako ikertzeren bat, zitala bera, egiten eben; baiña ganerakoan, ainbeste ta ainbeste esanaldi ta beremoduko itz arrotz ta arimabakoak buruan sartu ta gogoan artu eziñik, sekulako lor ta elorrioa izan oi zan umekondo aentzat.\nZaletasun iturria, beste zer batzuetan egoan, Nikanor-en eskolara noizean bein joateako guraria. Maisuak, eskola-gaiez ganera, beste gauzatxu batzuk, ugari samar atan bere, izan oi zituan bere kutxetan. Esaterako, tabaku zorrotxuak, mistu-kajak dozenaka; puru txikiak; suarri ta metxa zatiak; imanak, burdiñakaz ta galtzeruakaz olgetan ibilteko; labur esan, estanku txiki bat zan a, mutikoen eretxian. Eta Nikanor-ek ez eban, arranotan, tabaku-orria arerio. Baiña batez bere, artea, eukitea, topautea..., ori zan, mutiko orren gogoa ta zaletasuna. Nikanor aiñako zoridunik ez zan, iñortxu, aldi aretan.\nAspaldian buruan erabillen asmoa beteteko aukera baten begira egoan.\nGoiz arre ta baltzeran aretan joan zan joan, beste egunetan lez, bere zeregin barrira. Elastiku illun bat soiñean, ganekotzat. Praka nabar batzuk, belaunak baiño beeratxuago, zankabea estalduaz eta barrenaldean zuzen eta polito egon barirk, oker ta kako antzean jita eukenak. Erriko mutiko ederzaleagoak, globodun galtzak eukazala burla egiten eutsen, baiña... urrunetik. Oiñetakoak, egin zituenean izan ziran garbiak; arrezkeroko guztian ez eben aek betunik ezagutu, naita Peru Lustreputx izenekoa arenganik ez urrun egon.\nOlarratz jaunaren baratzean ibilteko gogoa, orixe zan aren buru-gunetan irakiten ibilten zan guraria. Eta, uste uste barik, sarritan oi dan lez, abagune bitxia eldu yakan. Zaldun jaun aren etxera joan zan, beste batzuetan lez, bere eguneroko papera eroaten. Ara eldu baizen laster, neskameak, arren, ortura eroan egiola ugazabari, Olarratz jaunari, eskatu eutsan. Beste egunen batean, ez eban, bear ba da, ontzat artuko mutikoak, egunkari bat izteko ainbeste neke ta ibillaldi bikorrik. Neskameak galdetu bere bai, orraitiño, baratza nun egoan ete ekian.\nBai, bai, baietz ba erantzun eutsan mutiko saltzailleak.\nEz ekian asko etxeko serbitzari eme arek, mutikoaren asmo-lapikoan egosi nairik eukana. Aren zaldunaren ortura sartzeko aukera mamiña! Ez zan auntzaren gaberdiko eztula, arek ikusi gurarik eukana, bapatean, otoz-otuan ikusi al izatea.\nOlarratz zaldunaren baratza, ormaz inguratua egoan lur zati apainkiro landua zan. Ate bakarra eukan, gorri illunez pintaua, bide erreal edo kamiñu zabal nagusiaren eglean. Ezker-eskuma, beste oru batzuk zituan, sarratuak oneek bere; arresiak, ormak inguruetan. Aspaldietan era bardiñean egozan, karamasa ta arri zatiz, manposteria merkez orniduak, eta urteen urteez, zelan edo alan alkarri atxikiak eta lotuak.\nZerbait apaiñagoa zan, ain zuzen auzokoak baiño, Olarratz jaunarena. Albokoen ormak baiño beteagoak, zirrikitu gitxiagokoak, leunago ta bardiñagoak ziran zaldunaren baratzekoak. Atearen ertzetan arlandu ederrakzituan, ta egunak joan egunak etorri, arako urre kolore txanbeliñez jantziak agiri ziran.\nOrma-bedarrak, inguma-lorak eta orio-bedarrak alan bere, zital ta burugin ta bizinai izanik, lekuan lekuan erne ta ormetan euretan erro bigunak sakonduaz, politasuna ta bizitzako ederberaatasuna ezarten eutsen esi gogor ta itxusi samar aei.\nBaratz orren ormak,e guzki begitan egozan egon bere-ta, antxe sarritan ibillia zan Nikanor, bere suangillak artzen. Ondo ekian bai, nun egoan eta zein zan, Olarratz-en ortu txairoa. Ez eban gitxitan entzun solo esitu orren alabantza ta goresmenik!... Edozer ei egoan ortu aretan, arako frantsesaren ortuan lez, aurki.\nEguneroko paper txortea besapean ebala, geienak saldu ostean, goiz aretan, euria goitik beera ordurako, buruan txapel zuloduna, bustiaren bustiz, ur tantakada mamiñak sorbaldetan beera isurtzen eutsazala; iduneko solapak gorantz igonda, bear ba da bere samondo zikiña uraren igurtzi gozoak garbiegi utzi ez egion-edo, ba yoian joan aguro ta pozik. Olarratz jaunaren neskame liraiñak agindu eutsanez, zaldun a, bere baratz landuan idoroteko asmoz.\nBide zabalean gora, errenka ta puzka, Faun automobil gilbortsu biribilla etorren, lagunez erdi beterik, atzeko ate bakarra ondo itxi bage, dingilizka ta dantzari eroiala.\nNikanor, bide erditatik joan bere-ta, txoperrak, umore ez onez, sekulako txaranbel durundua entzun erazo eutsan, gomazko madari antzeko zera esku-artean bein eta barriro estutuaz ta erdi biotuaz.\nKankarru zaar ori baiño aguroago ez al noa ba ni neu, zuk ainbeste arrantza ta zaparrada egiteko, zeure txaranbel motel orregaz? deadar egin eutsan, arro arro, Nikanor-ek txoperrari.\nKendu adi ortik kendu, kirten ori, zapaldu ez agidan erantzun bere, erabiltzailleak.\nErrementariak izango ditu txokoren batean zer obeak...!\nTarratau utsik ba neroia, oraintxe berton lurrera salto egin, ta belarrondoko ederra barrurako eunkek, ba.\nGidariak esaten ziarduana, ez zan egin eziñeko autu edo barriketea. Aldapa aretan, ta aldi aretan, iñoiz gertatu izan zan, txoperra martxan lurreratzea. Ta motorrari ziri edo ikuturen bat edo beste egiñik, barriro bere tokira igon ta beribil aundi astuna, tipirri taparra, beste nobedade barik, bere bidean artez ta nasai, Jaungoikoa ba, aurrera joatea.\nEz zan ausartu orduan gidaria, ori egiten. Eta bere bideari ekin eutsan, tramankulu aundiaren motorrak puzka ta arnasestuka ziarduan bitartean. Damu izan eban, mutiko lotsabageari matraillondoko guri bat emon eza, baiña aren asmoa zelabait, egiztau egin zan. Eta izan bere, artean burlezar egitearren aren paretik aurrerantz joan barri zala, tarrant urdin baltzari atzealdean ukutu egin gura eutsanean, uste ez eban isopo-arrada zikiña artu eban Nikanor-ek arpegi-arpegian.\nOrduko automobillen burpillak aterpe eskasa eukan ba, lupetzearen gordegarri, ta atzekaldean jarri zan mutiko zuurrari, buruak ez emon orduan basaz beteteko arriskurik ebanik.\nEsku-ganeaz, igurtzi eban arpegia, lupetza zikiña zelanbait kentzeko, ta loi moltzo geiena arindu ebanean, jakearen besoaz, elastiku garratzagaz marruskatu ta erakori eban, arpegiko azalean kiri ta ikutuera minberea sentiduaz.\nZikiña ta zaratea besterik ez daukan burdi astun orretan joan baiño, oba da astoganean joan bere.\nEta kontuak kontu, anartean, Nikanor ordurarte ez zan bein bere iñora joan automobillean, ibilli zan lekuetan oiñez ibilli izan zalako.\nBere arazora biurtuaz, Olarratz-eneko baratzaren ate gorriraiño eldu zan. Zer egingo? Diadar? Ez eritxan Nikanor-ek, egoki, zaldun jaun bateri diadarrez deitutea. Ukabilla estutu, eta atzamarren konkorrakaz kax-kax jo eban ate gorria. Une aretan bertan, atearen aztarrenak ikusten eta ikertzen asi zan. Ate arek ez eukan orduan geinak euken lako serrailla-zulo aundirik. Orrezkero, giltz aundirik bere, ez eban eukiko, ta lapur-giltzik erabiltea alperrik izango zan ate aregaz.\nBigarrenez jo eban atea.\nNor da? entzun eban alako batean, barru aldean.\nNor? Neu, neu naiz!\nBaita neu bere, neu nok! erantzun eutsan ormaganetik, aots lodidun gizonezko batek.\nEz zan nunbait, Olarratz jauna, onen aotsa biguna ta dotorea zalako. Beste norbait zan. Ain zuzen, Damas ortulaua. Olarratz jaunagaz ziarduan onek, are esanera madari-landara batzuk sartzen, eta orregaitik egoan an.\nBeeko bidetik, ormea, luzea ta jagia zan; baiña baratz barruan ez zan ainbestekoa, eta orregaitik, atea edegiteko armailla batzuk jatsi bear izan zituan Damas ortulauak.\nOlarratz jaunarentzat, beronen neskamearen izenean dakartsat gaurko egunkari au. Ez al dago bera emen?\nBai, or dago baratz-guenean.\nOrduan... igongo dot beraganaiño?\nEz daukazu zetan igon. Neuk eroan negio. Ordaindu egin bear aldeutsu?\nNikanor-en «ez baiña» onek, esangura sakona eukan arentzat. Ala ta bere, ezin ba garbi esan. Barruko bideak, ormen neurriak, baratzeko etxetxu ospatsuaren ate-leioak, an barruko armario ta gordailluak; erabat esan, lapurretan ganoraz egiteko zerzelada ta azbegiak eratsu ta aurretiaz jakiteko alegiñak egitea. Orra ba, orduan beiñeko egikizuna.\nEskutik eskura artu gura izan eutsan ba, Damas ortulauak albistaria, ta ate-ondoko ikustaldiari gitxi eritxirik, Nikanor burutsuak bere garunak eio nai zituan, ea atxaki edo akiakularen bat asmauten eban, ortulauaren setakeria gorabeera, Olarratz jaunaganaiño eltzeko eretia izan egian.\nZaldun jaunarentzat beste mandatu bat bere, ba neban ba...\nEmotekoa al da?\nEz ba; au ez da emotekoa, esatekoa da.\nOri bere egin negio: esan.\nBai; eta erantzuna? Barriro etorri bear izango zenduke mailletan beera.\nKontre! Isilleko konturen bat al da?\nNeure garatz eta irabazpideari dagokiona da-ta...\nEta Damas zaarra aurretik, Ninakor atzetik, biok joan yoiazan armailletan gora, eta gero, bidetxu-erditatik ortuaren goenera, Olarratz jauna antxen egoan-eta.\nEtxetxua ostera, ez egoan alde aretan. Nikanor-en gogoa, ango nagusia etxola barruan egon eta ango zeetasunak bereganduteko aukera ederra izatea zan. Baiña, zirudianez, onen gogara osoz ez zan gertatuko, antza.\nEskuratu eutsan Olarratzeri egunerokoa. Orduan zan eretia jaun areri berba egiteko, ta Damas ortulaua irakiten egoan, jakingura ziriña kolkoan irakiten ebilkiolako.\nJauna, nik bedorri mesedetxu bat eskatuko neuskio ba.\nMesedea? Egingarria balitz, zegaitik egingo ez deuat ba?\nBa, jauna... Bedorrek txakur gaztea daukana ba dakit. Eta nik neuk, ordu batzuetan erabilli negi neure ardurapean ara ta ona, txarto ezpa deritxa berorrek, beintzat; or geienean lotuta eukiteke...\nIrribarreka artu eban zaldunak, mutiko zuurraren esaerea. Egia zan txakur gaztea eukana, erbi-txakurra bera. Olarratzen zeregin bat, arazu atsedentsuen artean, eizan ibiltea zan. Zorionez, ez eukan egunero lan egin bearrik, gurasoak utziriko ondaretik bizi zalako, geienbat. Lurralde batzuk zituan Araba ta Naparroako landetan. Orrez ganera ondasun-agerkai jabe zan, ta bankuetxeetan eukazan gorderik agerkaiok. Or euken iturria aren etorri aitorrak.\nGizon ederra zan, bizkarrez ondo betea. Ez zan gartxua, jatuna baiño. Ala ta guzti bere, ibiltauna zan, eta erritarrak iñoenez, suezitarren araura gorputz-zirkin azkar ta neurtuak egiten ei zituan goizero, eotik jagiterakoan. Sarri askotan, ostera, etxetik urten barik egoten zan orduetan eta orduetan, liburu zaarretan ta antziñako paperetan, iraganiko denporetako jazokun-ariak eunduten. Idazlerako jaio ei zan, baiña orriak orri tinta baltzez ta gorriz bete izan arren, arek ez eban artean, libururik argitaratu ez iñok irakurri aren orririk. Onduten ei eukazan onduten, bere idazgelako zurezko apal txairoetan; liburu jator asko, ardaua lez, egonak eta urte iraganak ontzen ei ditu-ta.\nOrduan, txakurraren maisuizan nai al adok?\nBai, jauna; leen bere, baserriko txakurrak erabilli izan ditut sarri neugaz.\nEta, noiz erabilliko dok ba?\nGoizean goizean, jauna, jai ta aste. Oraintxe lez, egunkariak saltzen nabillen bitartean neugaz kalerik-kale erabilli negi, ta gero, iñoiz astirik dodanean, mendira-ta, basora-ta, txori-abiatan joaten naizenetan.\nTa eskolara, noiz joaten aiz?\nEskolara... arratsaldetan eta gabekora, neguan. Egia esan, ez deutsat guzurrik agertuko, baiña, liburuak-eta nekatu eta buruko miña egiten deuste-ta.\nBarreari eutsi eziñik egoan Olarratz jauna.\nZer deritxazu zuk, Damas, orrek diñoanari?\nZer esan? Nik neuk ere, eskolarik ez neban ikasi-ta. Firmauten ozta ozta.\nTira ba! Txakurrari «Lipar» deritxa, bizkorra ta ariña dalako. Goizetan erabilliko dok. Ta, ik euk, zelan dok izena?\nNiri Nikanor deritxat, bedorreri serbiduteko.\nEderto ba. Damas ortulau auxe nun bizi dan jakingo dok, ezta? Ba, beroneri eskatu giltza goizero ta geroago, biurtu. Eta ea eiza-susmuan nai bazterrak ezagutzen irakasten deuan ik «Lipar»-eri. Urrengorarte ba.


Intxaurrondoaren intxaurretatik abiatuta, heriotza lantzeko lan berria - Lasarte-oria - Txintxarri.eus\nIntxaurrondoaren intxaurretatik abiatuta, heriotza lantzeko lan berria\nTxintxarri Aldizkaria 2020-11-20 16:42\nIruñeko Katakrak aretoan aurkeztu dute, aste honetan, Amaren Intxaurrak proiektua. Argazkia: Katxiporreta\nAste honetan aurkeztu dute lasarteoriako sudur gorriek euren azken lana: Amaren Intxaurrak. Haur eta gaztetxoekin heriotzaren gaia lantzea da pailazoen azken lanaren helburu nagusia. Marimototsen ama Loretoren heriotzan landatutako intxaurrondotik abiatuta oholtzaratuko dute ikuskizun berria\nOstegunean aurkeztu dute Pirritx, Porrotx eta Marimototsek Amaren Intxaurrak azken proiektua. Iruiñeko Katakrak aretoan egin dute lanaren aurkezpena eta Julio Soto bertsolaria eta Maite Mutuberria ilustratzailea izan dituzte ondoan.\nIpuin-diskoa, ipuin animatua, ikuskizuna eta proposamen didaktikoaz osatuta dago Amaren Intxaurrak.Heriotza gaia ardatz hartu, eta horren inguruko lanketa egin nahi dute pailazoek haurrekin, gazteekin, familiekin eta baita hezkuntza komunitatearekin ere. Naturak heriotza ulertzen lagundu die hirukote lasarteoriatarrari, "bizitzaren parte" dela ulertaraziz: "Denak jaiotzen gara eta denak hiltzen gara; bizitzarekin batera doa heriotza eta natural den hori, modu naturalean sentitu, pentsatu eta barneratu behar genuke". Heriotzaren gaiak, ordea, gai-tabua izaten jarraitzen duela nabarmendu dute, eta gaiaren aurrean, pertsonen ahalduntzea ere badu helburu Amaren Intxaurrak proiektuak.\nHainbat sortzailerekin elkarlana\nJulio Soto bertsolariarekin eta Maite Mutuberria ilustratzailearekin elkarlanean sortu dute proiketua. Sotok esaterako, ipuina idatzi du eta Mutuberriak ilustratu. Diskoan, berriz, aurrez argitaratutako hamabost abesti batu dituzte. Xabier Zabala musikariak sortuak dira abestiak eta zenbait sortzailek doinu horiei jarritako hitzez daude osatuak.\nIpuin animatua ere badu Amaren Intxaurrak lanak eta, dagoeneko, ikusgai jarri dute ondorengo helbidean:\nDatorren astean eskainiko dute proieketu berriaren lehen emanaldia. Azaroaren 28an izango da, Intxaurrondoko kultur etxean, eta hortik aurrera, Euskal Herriko areto ezberdinetan ere taularatuko dute.


Euskaldun berriaren plaza inauguratu dute Euskararen Egunean - Gasteiz - Alea.eus\nEuskaldun berriaren plaza inauguratu dute Euskararen Egunean\nErredakzioa 2016-12-04 11:32\nEskoriatza-Eskibel jauregi aurreko plazari Euskaldun Berria izena emateko ekitaldia burutu zuten udal ordezkariek. Gainera, Izaskun Arrue Gasteizko lehenengo andereñoa omentzeko lore eskaintza ere egin zen.\nEuskararen Egunari hasiera emateko talde politiko guztietako ordezkariek Euskaldun Berria plazaren inaugurazio ekitaldian parte hartu zuten. Bertan plaka historiografiatua desestali zuten udal ordezkariek eta Iñaki Prusilla Euskara zinegotziak hartu zuen hitza. “Aurrerantzean, euskara berreskuratu eta ikastearen aldeko apustua egin zuten –eta oraindik ere egiten duten– milaka eta milaka gasteiztarrak ikusarazi, aintzat hartu eta omentzeko balioko du leku horrek. Gure hizkuntza ikasi eta euskaldun oso sentitu nahi zuten belaunaldi osoak, hizkuntza edo gizarte zailtasun ororen gainetik”, esan du.\nEuskaldun berriei kale bat eskainiz omentzeko ekimena Udalak Hakoba-Hizkuntza Politika gaietarako Herri Administrazioen Koordinazio Batzordearen barruan aurreko urtean hartutako konpromisoa da.\nLore eskaintza Izaskun Arrueri\nEkitaldiaren bukaeran Izaskun Arrueri, Arabako lehenengo andereñoari, omenaldia egin dio Gasteizko Udalak. “60ko hamarkadan iritsi zen Izaskun Arrue hona, Gasteizera. Nafarroatik etorri zen, eta etorri bezain pronto bere etxe txikia ireki zuen euskara eskolak egiteko. Gaurko Olabideren hazia. Gasteizen eta Arabaren euskalduntzearen hasiera.” aipatu du Iñaki Prusillak. Izaskun Arrue Gasteizeko eta Arabako euskaldunontzat erreferente argia izan da eta bere heriotzarekin batera etorri diren maitasun eta elkartasun keinuak, horren proba ezinhobeak dira.\nIzaskun Arrue hil da, Arabako ikastoletako lehen andereñoa\nErredakzioa 2016 aza 10\n"Aurreneko manamendua: Euskal Herrian euskara"


Eap - nola babestu eta sarbidea kontrolatzeko agiriak korporatiboak CARLA, soluzio berriak CCN-CERT.\nNola babestu eta sarbidea kontrolatzeko agiriak korporatiboak CARLA, soluzio berriak CCN-CERT.\nCARLA disoluzio bat da. datu hauetan oinarritzen da, eta horrek ahalbidetzen du informazio korporatiboa babesteko bidaia babestuaren eta beti kontrolpean egin beharko da.\nEguneroko lanean, den lekuak mugatu eta sarbideak ezagutzeko ezberdinak gertatzen dira funtsezkoa da informazio korporatiboari eskainitako mekanismoak eta denborarik ez galtzea eta dokumentazioaren kontrola partekatua. Hori dela-eta, Criptológico Zentro Nazionala (CCN) sailari atxikia, Inteligentzia zentro nazionaleko garatu du CARLA konponbide berri bat, helburua du, eta, erakundeek bere informazioa eta dokumentuak beti babestuta eta kontrolpean edozein kokapenetan.\nLa eskaintzen dituen babes CARLA dinamikoa da, eta alda daiteke denbora errealean eta, beraz, erabiltzaileak dokumentu baterako sarbide oinezkoei bidea, nahiz eta banatu izatea eta sare batean talde edo erakundearen kontrolpetik kanpoko. era berean, irtenbidea zabala eskaintzen du informazioa eskuratzeko, nor izan zen ikuspena ikuskaritza sartzeko erabili dokumentu bat, eta zer baimenak, eta monitorizatzen baldin badago, blokeatutako sartzeko saioak.\nHorrela, eta hainbat funtzionalitate ezar daiteke, carlaren lankidetza segura ezaugarrien artean hauek nabarmendu daitezke: irtenbidea.\nDatu-ihesak saihestu ondoriozko egokiak ez diren ekintzak langileen aldetik, nahi gabe nahita gisa.\nLankidetza segura informazioa, hirugarrenekin babestua eta kontrolaren pean, atzera bota ahal izango dira jaiegun sarbideak denbora errealean.\nDatuak babesteko arauak betetzeko laguntza gisa (EU-RGDP) izan ere, egongo da informazio zifratua eta sarbideak ere badaude, ikuskatuak,.\nSareko segurtasunaren babesten bretxak ahalik eta datu-fitxategiak exfiltración dakartenak. Baina daitezela, eta kontrolpean zifratuak.\nLan bat emango du, eta urrunetik modu seguruan segurtasun-ikuspegi baten bidez, ez die arreta, dokumentuetako datuak jabea izatea trazabilitatea sarbideetan, kontrolatzea eta, dagozkion datuak sartu behar dira.\nHodeiko segurtasuna areagotzen dute datuak enkriptatzea a aplikatuz berma daiteke seguru batean gordetzen dira, bai horiek hodei pribatuan edo publikoan erabiltzaile ditu zure ekipoan deskargatu balitz bezala.\nFuntzionamenduari dagokionez, eskaini daiteke zerbitzu gisa, hodei batean kudeatu gutxiagotzea lortu behar da osagaien instalazioa eta zerbitzaria eta eskatutako kudeaketa. Horrez gainera, modalitate bi: CARLA zerbitzu bat, gazteenentzat egina-kopuru mugatua azpimultzo bezeroak; eta CARLA-GLOBAL hedapena egiteko diseinatuta daude instalazioaren antolaketan eta aukerako modulu guztiekin.


Olatz musika akademia | Musikarekin jolasean… | 2 orrialdea\nPosted by sorgintxolatz on 2015/06/02 in argazkiak, fotos\nekaninaren 19an eskeiniko dizuegun kontzertua prestatzen ari gara topera! Entseguak antolatzen eta instrumentuak puntuan jartzen ikasten bide batez!\nAupa zuek! Talde jatorra osatzen dugu gero!\nAnimatu zaitezte Ekainak 19an, ostiralean, Kulturateko areto nagusian 17:30ean hasiko den kontzertura!\nPosted by sorgintxolatz on 2015/04/17 in berriak\nAste Santuko oporrak eta gero, martxoko grabaketak aurkezten dizkizuet oraingoan. Aurreko hilabeteetan baino ikasle gutxiago izan dira grabatzera animatu direnak, baina berdin berdin interesgarriak, ederrak dira! Artista paregabeak dira!\nIrati Motrel eta Pello Etxabe – Harry Potter (John Williams)\nIrati Ormazabal eta Ainhoa Exezarreta – Te he echado de menos (Pablo Alboran)\nKimi Lopez de Arechaga eta Irantzu Salaberri – Rojitas las orejas (Fito y los fitipaldis)\nNere Arenaza eta Felix Moya – Sweet Caroline (Neil Diamond)\nUrte berriarekin batera, grabazio berriak egin ditugu!\nPosted by sorgintxolatz on 2015/02/28 in berriak\nHemen dauzkazue ba, urte berriarekin batera ikasi ditugun abestien grabazioak. Bi hilabeteko tartea hartu dugu oraingoan abestiak ondo ikasi eta prestatzeko. Ez da batere lan erraza izaten abesti bat ongi ikastea eta gutxiago oraindik grabatzea. Grabatzeko botoia sakatuaz bat gorputzean urduritasun bat sentitzen baita eta horrek kontzentrazioa, arnasa eta dena oztopatzen baitu…jeje! Baina hala eta guztiz ere, bikaina izan da ikasleek egin duten lana! Disfrutatu ezazue eta ikasleoi, zorionak eta segi horrela lanean!\nIRATI MOTREL eta PELLO ETXABE – A remar (Vickie Bikingoa)\nLIA AXPE eta SARA LOPEZ DE ARCAUTE –\nISABELLA ISAZA eta JONE PEÑALO –\nHimno a la alegría 3 ahotsetan\nIXIAR OKINA eta SHANIA JANSEN – Isil isilik dago\nXABAT OTXANDIANO eta LEIRE ZUBILLAGA – Duintasunez eutsi\nANDER REGODESEBES – Ah!Vous je dirai maman\nANDER ZUMALDE – A remar (Vickie Bikingoa)\nTUTUAK -(Ixiar Okina, Shania Jansen, Pello Etxabe, Ander Zumalde eta Xabat Otxandiano)\nJANIRE RIOS – Tears in heaven\nMAIDER BARRUTIA – Chan chan\nJOSEAN SAN MIGUEL – Double stop stomp\nIÑAKI ZUMALDE – Haika mutil\nMERTXE MARTIN – Burlesca\nUrteko azken grabazioak!!\nPosted by sorgintxolatz on 2014/12/23 in berriak\nhemen dauzkazue ikasleek abenduan egin dituzten grabazioak, urteko azkenak!!\nIkasle askok ez dute astirik izan beraien grabazioa ongi prestatzeko eta oraingoan aurreko hilean baino grabazio gutxiago aurkituko dituzu, baina bikainak hauek ere! Pianoan, gitarran, ahotsean zein ukelelean!\nBerriz ere ikasleak zoriondu nahi ditut, grabatu dutenak eta ez dutenak ere, egiten ari diren ahaleginagatik!Grabaketa bat egitea ez baita lan errexa gero!!\nBide batez, gabon zoriontsuak opa nahi dizkizuet!Eta animatzen zaituztet ikasleoi, gitarra, piano zein ukeleleez gabon giroa goxotzeko eta apaintzeko erabiltzera!Disfrutatu ezazue ikasitakoa familian eta lagun artean jotzen eta harritu itzazue zuen musikarekin!Edozeinek ez dauka musikaz giroa apaintzeko gaitasuna eta! eta…zer dira ba gabonak musika eta kanturik gabe??\nMAREN SAIOA QUIROGA – “Trepando”\nIRATI MOTREL ETA PELLO ETXABE – “Triste bizi naiz eta…”\nJONE PEÑALO ETA ISABELLA ISAZA –\n“Go tell aunt Nancy”\n“Oats and Beans”\nSARA LOPEZ DE ARKAUTE ETA LIA AXPE – “Din dan don”\nXABAT OTXANDIANO (punteoan) LEIRE ZUBILLAGA (erritmoan) – “Duintasunez eutsi ” (Deskontrol)\nIRATI ORMAZABAL ETA AINHOA ETXEZARRETA – “Danza Alemana”\nPello Etxabe, Ixiar Okina, Ander Zumalde, Shania Jansen, Xabat Otxandiano eta Irati Motrel\n“Din dan don”\nASIER URIBARREN – “Zorionak zuri”\nANDREA SANTANA – “Arlequín”\nMERTXE MARTIN – “Din dan don”\nMAIDER BARRUTIA – “Yolanda” (Pabloo Milanés)\nIRANTZU SALABERRI ETA KIMI LOPEZ DE ARECHAGA – “Pailazo” (Gatibu)\nOLGA PEREZ DE ARENAZA – “Hator hator”\nAINHOA UNAMUNO – “Atharratzeko gazteluko kanta”\nJOSEAN SAN MIGUEL – “Flash flood Blues”\nAITOR ITURRIAGA – “Haize hegoa” (Mikel Laboa)\nOIHANA SOLUPE – “Wild World” (Cat Stevens)\nNERE ARENAZA ETA FELIX MOYA – “Feliz navidad”\nPosted by sorgintxolatz on 2014/11/10 in berriak\nIa ba, lan asko egin ondoren eta urduritasun izerdi asko bota ostean…hemen natorkizue ikasleek beraien lehen grabazioetan lortu dituzten emaitzak erakustera.\nAldez aurretik, askotan nahi gabe martxan jartzen zaigun juizioak egiteko edo eta kritika zorrotzak egiteko mekanismoa apur bat baretu nahian….gogorarazi edo gomendatu nahi dizuet ikasleek egin duten esfortzua eta ikasten eman dituzten orduak eta ahaleginak kontuan hartzea emaitza soilik baloratu gabe. Iruditzen baizait prozesua bera izaten dela bizitzako aspektu askotan bezala interesgarriena, garrantzi handikoa, eta ez emaitza bera soilik. Kontuan hartu behar dugu baita, lehenengo aldia dela grabazio bat egiten dugula eta askorentzat lehenengo esperientzia dela instrumentu bat ikasteko erronkari heldu diotena ere. Beraz, hau guztia ere baloratua izan dadin, informazio hau helarazi nahi nizuen.\nGuzti honen helburua, egiten dugun lana plazaratzea eta eta noski, poliki poliki aurreratzen eta hobetzen joateko irrika piztea da. Gelan egiten dugun lanak erakusteko leiho bat izatea eta denbora pasa ahala grabazioa zaharrak izango diren hauekin, ondorengoak alderatu ahal izatea aurrerantza goazela ikusteko.\nAzkenik, nire zorionik beroenak eman nahi dizkiet grabazioak egitera animatu diren eta oraindik ausartu ez diren ikasle guztiei, musika ikasteko egiten ari diren lanagatik. Grabazioen emaitza halakoa edo bestelako izanik ere, arrakasta bat izan da eta zorionak berriz ere horregatik.\nOn egin deizuela….\nLIA AXPE eta SARA LOPEZ DE ARKAUTE – Himno a la alegría (Beethoven)\nIXIAR OKINA eta SHANIA JANSEN – Canon (Frantziako abesti popularra)\n– El canto del cuco\nANDER ZUMALDE – When the Saints go marching in (AEBetako Gospel ereserkia)\n– Clementine (AEBetako abesti tradizionala)\nAINHOA ETXEZARRETA eta IRATI ORMAZABAL – Txori txiki bat (Imanol Urbieta)\nXABAT OTXANDIANO eta LEIRE ZUBILLAGA (Gaztea) – Los pajaritos vuelan\nJONE PEÑALO eta ISABELLA ISAZA – Merryl we roll allong (Inglaterrako abesti tradizionala)\nANDER REGODESEBES – Estudio de “La mariposa” (M. Giuliani)\nIRATI MOTREL eta PELLO ETXABE – Hator hator (gabonetako euskal abestia)\nMAREN SAIOA QUIROGA – El corderito va a la escuela\n– Vamos al campo (Lehenengo zatia/primera parte)\nMusika hizkuntza esperimetaleko taldea\nIxiar Okina-Shania Jansen-Irati Motrel-Pello Etxabe-Ander Zumalde-Xabat Otxandiano\nOraindik ikasle batzuk falta dira…laster izango ditutzue beraien lanak hemen!\nJANIRE RIOS – Ezer ez da betiko (Ken zazpi)\nAINHOA UNAMUNO – Loretxoa (Benito Lertxundi)\nAGURTZANE LIZARRALDE – Xalbadorren Heriotzean (Xabier Lete)\nNERE ARENAZA eta FELIX MOYA – Agua (Jarabe de palo)\nOIHANA SOLUPE – Knockin´ on heaven´s door (Bob Dylan)\nAMANDA SANCHEZ eta OIHANA BARRUTIA- Txoriak txori (Mikel Laboa) Abestia punteatzen eta akonpainamentua egiten.\nIRANTZU SALABERRI eta KIMI LOPEZ DE ARECHAGA – Zure doinua (Lor)\nJOSEAN SAN MIGUEL – Summer Blues\nAITOR ITURRIAGA (ahotsean) – Kathy´s song (Simon & Garfunkel)\nASIER URIBARREN – La complainte du soir\n– Air Basque\nMARIA JESUS ZABALETA – El columpio\nMERTXE MARTIN – Humpty dumpty\nANDREA SANTANA – Mini Sonatina a la manera de Beyer\nPERU ATXA – Jesucristo Gracía (Extremoduro) sarrerako zatia\nASIER MORENO – Sweet child of mine (Guns N´Roses) Sarrera eta estrofako zatitxo bat\nPosted by sorgintxolatz on 2014/11/03 in berriak\nHemen ari gara koloredun tutu hauekin erritmoa lantzeko ariketa desberdinak egiten. Oso ideia interesgarriak lantzen ari naiz eta erantzun polittak jasotzen!Ea ba laster zuek ere emaitza hauek ikutseko zerbait igotzen dudan…\nazkenaldian nahiko geldik egon den blog honetan laster berri pilo bat izango duzue. Erronka berri batekin gatoz. Gutxi gora behera hilero, ikasten ari garen abestien grabazioak igoko ditut blogera eta bertan entzun ahal izango duzue ikasle edo talde bakoitzean egiten ditugun lan zoragarriak!\nOlatz Musika Akademiako ikasleak zuzenean!\nPosted by sorgintxolatz on 2014/06/30 in berriak\nHemen ikusi ditzakezue ikasleek kontzertuan egindako lan bikainaren momentu batzuk, hain zuzen Itziar Rosado argazkilariak aukeratutako momentuak. Parte harte ez zuten ikasleei animatzeko deia egiten diet! Aupa!\nIkasturte amaierako kontzertuko argazkiak laster\nPosted by sorgintxolatz on 2014/06/28 in berriak\nEkainaren 20an, ikasturte bukaerako kontzertua antolatu genuen lan handiz eta gogo handiz. Ikasle gehienak parte hartu zuten, nahiz eta batzuek oraindik ez duten sentitu nahiko indar horretarako. Hurrengorako gogoz egongo direla ziur!jaja! Arrasateko Kulturate-ko areto nagusian egin genuen kontzertua eta harrera bikaina izan zuela azpimarratu beharra daukat. Oso kontzertu ederra eskeini genuela uste dut eta jendeak ere oso gustura egon zela azpimarratu zuen, bukaeran eskeini genuen luntx txikian berriketan egon ginen momentuan.\nHemendik zorionik beroenak ikasle guztiei, gehienentat lehenengo kontzertua izan da beraien bizitzan, eta instrumentuarekin hasiberriak izanik, urduritasun horri eutsi eta eszenatokian lan bikaina egitea ez da lan makala gero!Zorionak eta jarraitu horrela lanean!\nEskerrak, berriz, Ebert Sanchezi laguntzaile lan bikaina egin zuelako, Itziar eta David-i argazkilari lanetan ibiltzeagatik, Eneritz ikasle ohiari abeslari lanetan ibiltzeagatik, Kulturateko langileei bertan eman ziguten laguntzagatik, udaletxeari lokala erabiltzen usteagatik…eta edozein momentutarako laguntza eskeini zenuten eta hurbil egon zineten pertsona guztioi.\nKontzertuak oihartzun handia izan zuen herriko komunikabideetan. Hauei ere eskerrak eman nahi dizkiet, guretzako hain garrantzitsua den berria bailarara helarazteagatik eta atera zituzten argazki dederrak konpartitzeagatik. Hemen dauzkazue hauetara hurbiltzeko linkak:\nArgazki gehiago igotzen joango naiz laster!\nOrdurarte ongi izan!\nKontzertu bateko argazkia\nPosted by sorgintxolatz on 2013/03/28 in argazkiak, fotos\nBadira hilabete batzuk kontzertu hau eman genuenetik, baina blogera igoko dugu gaurkoan!\nArgazkian Xabi Urkia, Ebert Sanchez eta Olatz Urkia\nTags: argazkiak, kontzertua, Transit Blues Permalink


2000. urteko udan, Eusko Ikaskuntzak Dulantzin ikuskizun bat antolatu eta zuzentzeko gonbita luzatu zidan, herrixka arabar horretan 1834ko urrian karlisten eta liberalen artean izandako borroka krudelaren gertakizun historikoa islatuko zuena. Hilabete batzuk geroago, Orioko Udalak Iñake Irastorza zuzendariarekin batera azken euskal balearen harrapaketaren mendeurrena ospatzeko ekintzak antolatzeko eskatu zidan, efemeridea berreraiki eta antzezteko. Kasu batean zein bestean, herritar boluntarioek egin zituzten aktore lanak, eta udalerri bakoitzeko Herriko Enparantzak izan genituen antzeztoki.\nAipaturiko bi esperientzia hauek gogoan oraindik fresko dauzkadala, eta eskuartean hirugarren proiektu bat izanik, herrixkek sustatutako teatralizazio historikoei buruzko antzezlan herrikoien ezaugarri nagusiak biltzen saiatuko naiz, gure artean gero eta gehiago hedatzen ari den fenomenoa izaki.\nBi antzerki herrikoiak. Antzerkien Urriko hasierako saiakerak, Piscator-en Berliner Volksbühne edota Max Reinhardt-en Grosses Schauspielhaus-ak nahiz azken gerraosteko Jean Vilar-en Théâtre National Populaire-n kasuak aurrean ditugula, ideia demokratiko eta sozialistak hedatzen joan ahala, antzerkiak funtzio sozial bat bete behar zuela ikusi zen, eta derrigorrean jantzia izan beharrik ez zuen jendeari historiako eta egungo gai nagusiak modu epiko eta ikusgarri batean aurkeztu behar zitzaizkiola. Korronte hau Antzerki Herrikoi gisa ezagutzen da, XX. mendearen hiru laurdenak hartzen ditu, eta arte eszenikoa bultzatu duten talde eta profesionalen jatorria izan zen.\nBaina antzerki herrikoiaren ikuskizunen bati buruz ezer entzuten dugun bakoitzean, aldi baterako aktoreen multzo handi batean (beste lanbide batzuk dauzkan herriko jendean) eta espazio zabaletan pentsatzen dugu, edo ohiko antzokiak baino leku handiagoetan, eurek asmatutako edo beren tradizioetan oinarritutako emankizun bat antzezten. Horrela, arte dramatikoa festa eta folklorearekin nahastearen ondorioz, maskaradak, parodiak, pastoralak, Pasioak, inauteriak, Pizkunde garaiko Judasen epaiketak eta zenbait alarde sortzen dira ¾ Antzuolako alardea datorkit gogora, Errege mairuaren errendizioarekin¾ .\nGure geografiako hiri eta herrixketan ikus daitezkeen emankizun gehienak, funtsean, bigarren definizioarekin daude lotuta, baina hala ere zenbait zehaztasun egin beharko lirateke Antzerki Herrikoiaren adierazpen hauek sustatzen dituzten korporazioek finkatzen dituzten helburuen inguruan.\nOndare ukiezina. Ekonomiaren terziarizazio prozesuaren aurrean, elkarte lokalek beren zerbitzuak dinamizatzeko eskura dauzkaten baliabide guztiak erabili behar dituzte ¾ lan publiko handiekin lehian aritu ezin dutenek, batik bat¾ . Udalerri batzuek oso espazio natural erakargarriak dauzkate, beste batzuek eraikin distiratsuak, beste batzuek berriz aurkikuntza arkeologikoak, eta beste hainbatek bertako airearen edo uraren kalitatea. Horrela, herrixka bakoitzak bere burua proiektatzeko erabil ditzakeen propietateak kapitalizatzeari ekiten dio.\nBaina badira halako propietaterik izan ez, eta apustua beste ondare mota desberdin baten alde egiten duten herrixkak: historiaren inguruan, alegia. Eta, historia hori aditzera emateko, ba al da ikuskizun gisa antzeztea baino modu hoberik? Mirari bat dela (Obanos), herrixka baten kronika eta kondairak direla (Mungia), guda bat (Dulantzi), azken balearen harrapaketa (Orio)... Historiak ospea ematen die halako altxorrak gordetzen dituzten herritarrei, eta saritu egiten ditu bertakoen zein kanpokoen gozamenerako eskaintza kultural bat prestatzeko gai direnak. Halako ekintzak inbertsio iturri bat izanik, onurak lortzeko eta etorkizunari begira tradizioa bermatzeko baliatzen dira udalak iraganaz. Dramaturgoaren zeregina izango da efemeridearen irakurketa antzezleentzat aglutinatzailea eta ikusleentzat konnotatiboa izatea lortzea.\nAlegría-Dulantziko bataila; errepresentazioko momentu bat.\nTrataerari eta estiloari buruz. Gauza jakina da gizakiak bere berezitasunak sublimatzeko joera daukala, berezi izate soilagatik. Eta, berezitasun hori jendaurrean erakusteko modukoa izanez gero, ia sakralizatu ere egingo du. Herri baten ondare den gertakizun bat ex novo antzeztu behar duenak, lehenik eta behin, ikuspegi kritiko bat hartzeko zein arrazoi dauden azaldu beharko du, eta baita ere ikuskizuna oinarri jakin batean funtsatzen denean dauden material tradizionalekin. Hasieran kontu handiz ibili beharko da, eta baliteke hainbat oztopo gainditu behar izatea ere, baina bukaeran ulertu egingo da adierazi nahi den hori.\nDulantzin, karlisten eta liberalen arteko borroka odoltsua oinarritzat hartuz, gerraren inguruko drama guztia estetika zaindu baten bitartez antzezten saiatu ginen: uniformeak, kainoi eta fusileroak, banderak eta kantuak... guztia, bakearen poetikaren zerbitzura. Izan zen zintzoak eta gaiztoak bereiztu ez izanagatik dezepzionatuta gelditu zenik, baina hala ere ikusleek oro har ulertu eta eskertu egin zuten gaur egun dauzkagun hainbat kezka emankizunean islatzeko egindako ahalegina.\n1901eko maiatzean Orioko uretan azken balearen harrapaketa eta heriotzaren mendeurrena, festa bat bailitzan prestatu genuen. Nolanahi ere, antzerkiak garbi utzi nahi izan zuen ospatu beharrekoa ez zela balearen beraren sakrifizioa (hori erabat bihozgabea izango baitzatekeen), baizik eta euskaldunok itsasoa mendez mende gehiegikeriaz esplotatu ondoren kontzientzia kolektiboa hartu dugula; alegia, Naturarekiko dugun harremanean, garai berriarekin batera, sentiberatasun berria ernatu zaigula.\nMezu konnotatibo honek ahalik eta herritar gehienak bildu behar ditu, eta horretarako parte-hartzaile guztiak egiaz eta praktikan egile gisa agertzen saiatu beharra dago. Lehenengo pausoak, jakina, dramaturgiaren erantzuleak emango ditu; izan ere, egitura bat prestatu ostean, helburu batzuk finkatuko ditu, dokumentazio historikoan nahiz bere sormenean oinarrituz, eta ondoren, egokitzat joz gero, ezaugarri lokalak gehituko dizkio: tradizio eta kondairak, esaera eta ohiturak, musika, bertso-paperak, kronikak, etab. Era berean, kulturaren ikuspegitik herriarentzat aberasgarri izan daitezkeen material berriak entsea daitezke (datorren irailaren 1ean izango den Dulantziko Gudua-ren bigarren ediziorako, dulantzitarren oroimenean dirauten kopla eta abesti berriak lantzen ari gara, edo, beste hitz batzuekin esateko, tradizioa ereiten).\nSormen kolektiboari lotutako beste alderdi bat, pertsonaiak aukeratu eta definitzearekin dago lotuta. Niri dagokidanez, denboraz ibiliz gero, pertsonaiak eta elkarrizketak entseguetan zehar zehaztea gustatzen zait, horrela aktoreen sorkuntza gaitasun guztia islatu ahal izateko, eta gauza bera antzezlan herrikoietan beti boluntarioen esku gelditzen diren beste alderdiei dagokienez: eszenografia, atrezzoa, antolaketa eta abar.\nEstrategia hauetaz baliatuz, emankizuna, material eta kontzeptualki, herriak berak sortuko du. Nolanahi ere, erantzuteke gelditzen den nahiko galdera ohiko bat dago: benetan herrikoia al da profesional baten edo batzuen zuzendaritzapean prestatutako antzezlan bat?\nAlegría-Dulantziko batailaren errepresentazioa.\nHelburu hirukoitza. Batzuetan ezjakintasunagatik, eta beste batzuetan demagogiagatik, beti izaten da antzezlan herrikoi baten purutasun maila bertan parte hartzen duten profesionalen kopuruarekiko alderantzizko proportzionala dela dioenik Baina hori diotenek nahastu egiten dituzte tradizio itxiak, hau da, protagonista eta hartzaile berberak dauzkatenak, eta gaur egun sortzen diren ekimen guztiek definizioz daukaten funtzio hedatzailea. Behar adinakoa inoiz ez den arren, beharrezkoa den funtzioa.\nIzan ere, jarduera hauek elkarbizitzarako duten probetxua gutxietsi gabe, udalerriek orokorrean epe labur eta ertainera onura zuzen nahiz zeharkakoak lortzeko inbertsio gisa ikusten dituzte. Eta, bistan da, festa-antzerki ekimen batek ahalik eta ikusle gehien bildu ahal izateko, funtsezkoa da teknikoek ere parte hartzea, hainbat alderdiren ardura hartzeko: argiketariak, eszena zuzendariak, gradak ipintzeko langileak, armazainak eta deialdiaren berri emango duten kazetariak.\nNire iritzian, antzerki herrikoiaren emankizun baten eraginkortasuna hiru faktoreren menpe dago: ohiki topalekua izaten den antzokia historia esanguratsu baten antzeztoki bihurtzeko gai izatea ¾ horrela nortasun kolektiboaren ezaugarri bizi bihurtuz¾ ; herritarren arteko barne kohesioa bultzatzea; eta elkartea kanpoan aditzera emateko balio izatea. Hiru helburu hauek betez gero, ahalegin guztiek merezi izan dutela esan ahal izango da.\nArgazkiak: Jose María Tuduri


Tramiteak – Gabiriako Udala\nEspediente Motak Tramitatzeko Aukera\nSarrerako Erregistro Elektronikoa\nZer da Herritarren Ataria?\nHerritarren Ataria zure udalarekin tramiteak egiteko interneten bidezko zerbitzua da.\nOrain, tramite osoa era telematikoaren bidez ( internet-en bidez) edo presentziazko eran (orain arte egin den bezala) egiteko aukera izango duzu.\nHerritarren Atariak Udalak dituen gehien demandatutako tramiteak herritar eta enpresen eskura jartzen ditu.\nSinadura elektronikoari buruz indarrean dagoen legediaren arabera, interneten bidezko tramiteak aintzat hartzen diren ziurtagiri elektronikoen erabileran oinarritzen da Herritarren Ataria zerbitzua, betiere erabateko segurtasun eta konfidentzialtasun bermeak eskainiz. Herritarren Ataria zerbitzuak onartzen dituen ziurtagiriak ondorengoak dira:\nIZENPE herritarren txartelak egiaztatzen duena\nNAN elektroniko berriak egiaztatzen duena.\nZer da IZENPE herritarren txartela?\nHiritarraren Txartel Elektroniko berri bat da zerbitzu publiko askotara, bai Administrazio Zentralekoetara bai Eusko Jaurlaritzakoetara, bai Aldundikoetara eta, jakina, udaletxeetara ere bai, era erraz eta azkar heltzea baimentzen duena. Gainera, pixkanaka beste instituzio batzuk gehituz joango dira interneten bidezko kudeaketa modalitate honetara.\nTxartelaren erabilpen batzuk hauek dira:\nUdaleko tramiteak egitea: erregistroa, errolda, ogasuna, hirigintza, trafikoa/hiritarren segurtasuna, etab.\nBeste hainbat erakundetako zerbitzuetara sartzea baimenduko du.\nEusko Jaurlaritzak gauzatu du txartel hau. Txartel honek daukan chip-ak aintzat hartzen den IZENPE sinadurarekin (Euskal administrazioen zerbitzura dagoen Ziurtagiri eta Sinadura elektroniko aurreratua) berme juridiko osoak eta segurtasunari dagozkionak eskaintzen ditu. Udaletxeak funtzio berriak gehitu diezaiokete txartel honi zerbitzu aukera zabala eskainiz eta hiritarrak identifikatzeko elementuak sartuz. Informazio gehiago esteka honetan.